Source: http://docplayer.fi/9036431-Jarvenpaan-kaupunki-urakkaohjelma-liite-4-tekninen-palvelukeskus-20-3-2014-paallystepaikkaustyot-urakkaohjelma.html
Timestamp: 2019-12-08 12:34:41+00:00
Document Index: 20373654

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

JÄRVENPÄÄN KAUPUNKI Urakkaohjelma Liite 4 Tekninen palvelukeskus PÄÄLLYSTEPAIKKAUSTYÖT. Urakkaohjelma - PDF Ilmainen lataus
JÄRVENPÄÄN KAUPUNKI Urakkaohjelma Liite 4 Tekninen palvelukeskus PÄÄLLYSTEPAIKKAUSTYÖT. Urakkaohjelma
Download "JÄRVENPÄÄN KAUPUNKI Urakkaohjelma Liite 4 Tekninen palvelukeskus 20.3.2014 PÄÄLLYSTEPAIKKAUSTYÖT. Urakkaohjelma"
1 JÄRVENPÄÄN KAUPUNKI Urakkaohjelma Liite 4 PÄÄLLYSTEPAIKKAUSTYÖT Urakkaohjelma
2 JÄRVENPÄÄN KAUPUNKI Urakkaohjelma Liite 4 Sisällysluettelo 1 TIETOJA RAKENNUSHANKKEESTA Rakennuttaja Tilaaja Rakennuskohde URAKKAMUOTO JA SUORITUSVASTUUN LAAJUUS Urakkamuoto Maksuperuste Urakkasuhteet URAKOITSIJAN SUORITUSVELVOLLISUUS Pääsuoritusvelvollisuus Urakkaan kuuluvat työt ja hankinnat YHTEISET TYÖT ASFALTTIPÄÄLLYSTETYÖT ALUSTA- JA ESITYÖT MUUT TYÖT Urakkarajat Urakkaan kuulumattomat työt ja hankinnat Kalustovaatimukset Sivuvelvollisuudet Työmaapalvelut Työmaan johtovelvollisuudet TILAAJAN SUORITUSVELVOLLISUUS URAKASSA NOUDATETTAVAT ASIAKIRJAT Sopimusasiakirjat URAKKA-AIKA Suoritusaika Töiden aloitus Töiden valmistuminen Välitavoitteet Viivästyssakko VAKUUDET JA VAKUUTUKSET Urakoitsijan vakuudet Rakennusajan vakuus Takuuaika ja takuuajan vakuus Tilaajan vakuudet Vakuutukset Rakennuskohteen vakuuttaminen TILAAJAN MAKSUVELVOLLISUUS Urakkahinnan muodostuminen Yksikköhinta ja sen perusteet Tarjousperusteena käytettävien materiaalien pitoisuudet ja hinnat Urakkahinnan maksaminen Ennakko Maksusuoritukset Pidätykset Kustannusindeksi Yksikköhintojen muunnokset Poikkeavan työajan korotus... 9
3 JÄRVENPÄÄN KAUPUNKI Urakkaohjelma Liite Työmäärien mittaus Suunnitelma- ja hintamuutokset ORGANISAATIOT Tilaajan organisaatio / edustajat Urakoitsijan organisaatio / edustajat YHTEISET TOIMITUKSET Katselmukset Työmaakokoukset Työmaapäiväkirja Käyttöönottotarkastus Vastaanottotarkastus Takuutarkastus LAADUNVARMISTUS Laatuvaatimukset ja arvonmuutosperusteet Tilaajan laadunvarmistus Urakoitsijan laadunvarmistus Laatusuunnitelma Ennakkokokeet Työnaikainen laadun seuranta Valmiin päällysteen tutkiminen RIITAISUUKSIEN RATKAISEMINEN MUUT SOPIMUSASIAT/ERITYISIÄ MÄÄRÄYKSIÄ Omistusoikeus irrotettaviin aineksiin Ilmoitukset lääninverovirastolle... 13
4 JÄRVENPÄÄN KAUPUNKI Urakkaohjelma 1 (13) 1 TIETOJA RAKENNUSHANKKEESTA 1.1 Rakennuttaja 1.2 Tilaaja Rakennuttaja on Järvenpään kaupunki. Rakennuttajan edustajana, tilaajana toimii Järvenpään kaupungin Tekninen palvelukeskus. 1.3 Rakennuskohde Rakennuskohteena ovat Järvenpään kaupungin päällystepaikkaustyöt jyräasfaltilla vuonna Tilaaja voi teettää urakoitsijalla ko. urakan alueella mahdollisesti tehtäviä kaupungin muiden virastojen, laitosten ja yhtiöiden päällystystöitä. 2 URAKKAMUOTO JA SUORITUSVASTUUN LAAJUUS 2.1 Urakkamuoto Urakka on yksikköhintainen kokonaisurakka vuodelle Maksuperuste Maksuperusteena on urakkasopimuksen perusteella määräytyvät yksikköhinnat ja tässä urakkaohjelmassa esitetyllä tavalla mitatut työmäärät. Jos työ laskutetaan tonnihintaisena, saadaan tonnihinta suoraan vastaavasta neliömetrihinnasta ja vastaavasti neliöhinta tonnihinnasta. 2.3 Urakkasuhteet Urakoitsija toimii tässä urakassa pääurakoitsijana. Urakoitsija voi antaa työn tai osan töistä tilaajan hyväksymille aliurakoitsijoille. 3 URAKOITSIJAN SUORITUSVELVOLLISUUS 3.1 Pääsuoritusvelvollisuus Urakoitsijan pääsuoritusvelvollisuus on YSE 98 1 mukainen. Urakoitsija toimii urakan pääurakoitsijana ja lainsäädännön tarkoittamana päätoteuttajana, joka vastaa työmaapalveluista (YSE ) ja työmaan johtovelvollisuuksista (YSE ). Jos urakan suorittajana on työyhteenliittymä, toimii urakan pääurakoitsijana työyhteenliittymän muodostavien urakoitsijoiden luettelossa ensimmäisenä mainittu urakoitsija, ellei työyhteenliittymäsopimuksessa ole muuta mainittu Urakkaan kuuluvat työt ja hankinnat Urakkaan kuuluvat kaikki kohdeluettelossa lueteltujen kohteiden päällystys-, pohja- ja jyrsintätyöt kaikkine aputöineen ja hankintoineen tässä urakkaohjelmassa esitetyssä laajuudessa. Luetteloissa ilmoitetut pinta-alat, tonnimäärät yms. ovat likimääräisiä ja ilmoittavat vain suuruusluokan. Päällystetyypistä riippumatta urakoitsija laatii ehdotuksen suhteutuksesta. Suhteutusehdotus tulee hyväksyttää tilaajalla.
5 JÄRVENPÄÄN KAUPUNKI Urakkaohjelma 2 (13) Tilaaja pidättää itsellään oikeuden supistaa, lisätä tai muuttaa työn laajuutta tai kohteita vielä urakan aikana. Urakkaan kuuluu tämän urakkaohjelman kohdassa 5.1 B esitettyjen asiakirjojen mukaan tehtyinä seuraavat työt. 3.2 YHTEISET TYÖT Yhteisiin töihin kuuluu työselityksessä esitetyt työmaan hallintoon, toiminnan järjestelyyn ja työmaan huoltoon liittyvät työt. Urakoitsija vastaa työnaikaisista liikennejärjestelyistä osapuolten sopimalla tavalla (Yleisohje: Suomen kuntatekniikan yhdistys julkaisu 19/99 Tilapäiset liikennejärjestelyt katualueilla ). Urakoitsijan tulee hyväksyttää liikennejärjestelysuunnitelmat tien ja kadun pitäjällä sekä ilmoittaa liikennejärjestelyistä poliisi- ja paloviranomaisille. Tilaaja toteuttaa kustannuksellaan tavanomaista suuremmat liikennejärjestelyt (esim. kiertotiet). Jokainen massakuorma punnitaan urakoitsijan toimesta ja kustannuksella. Kun tilaajan asfalttirouhetta tai vanhan asfaltin murskauksesta saatua asfalttimursketta käytetään asfalttimassan valmistukseen, siitä otetaan urakoitsijan toimesta ja kustannuksella satunnaisnäytteitä ennen massan valmistukseen ryhtymistä. Porareikien täytön tekee näytteiden ottaja. Näistä töistä ei suoriteta erillistä korvausta, vaan niiden kustannukset on sisällytettävä annettuihin päällystys- ja muiden töiden yksikköhintoihin. Urakoitsija hoitaa kustannuksellaan kaikki työturvallisuusasetusten vaatimat toimenpiteet turvallisuusasiakirjan mukaisesti. Mikäli katu joudutaan päällystystöiden vuoksi katkaisemaan ja sulkemaan kokonaan liikenteeltä, urakoitsijan on ilmoitettava siitä 2 vrk aikaisemmin tilaajalle ja hälytyskeskukselle. 3.3 ASFALTTIPÄÄLLYSTETYÖT Päällysteiden yksikköhintoihin kuuluu massan valmistus kaikkine raaka-ainehankintoineen, kuljetus työmaalle ja levitystyö täysin valmiiksi päällysteeksi sekä käytettyjen materiaalien ja työtuloksen laadun toteamiseksi tarvittavat mittaukset ja kokeet. Päällystemassa kuljetetaan aina peitettynä. Massan valmistukseen ja tutkimiseen liittyvät asiat kuuluvat urakoitsijalle. PAIKKAUSTYÖN SUORITUS VAIHTOEHTO A Vaihe 1 - ylimääräisen murskeen poisto - reunojen oikaisu - alustan tiivistys 300 kg:n tärylevyllä tai vastaavan tiiviyden aikaansaavalla jyrällä - ABK 32/120; täyttö suoritetaan 40 mm valmiin pinnan alapuolelle Vaihe 2 (Pintaus 2-4 vrk pohjauksen jälkeen) - alustan puhdistus - saumojen ja alustan liimaus - AB 11/100 - sauman jälkikäsittely liuoksella ja hiekalla PAIKKAUSTYÖN SUORITUS VAIHTOEHTO B Valvojan päätöksellä voidaan vähemmin liikennöidyissä kohteissa paikkaustyö suorittaa kertatäyttönä siten, että vaihe 1 ulotetaan pintaan saakka ja materiaalina käytetään esim. massaa AB 16/120 ja jalkakäytävissä massaa AB 11/90.
6 JÄRVENPÄÄN KAUPUNKI Urakkaohjelma 3 (13) Päällystystöissä on huolehdittava, ettei massaa valu kaivoihin. Urakoitsijan on tarkistettava aina kaivot työ jälkeen. Mikäli kaivoista löytyy asfalttimassaa tai muuta materiaalia on siitä ilmoitettava tilaajalle. Päällysteen valmistuttua urakoitsija on velvollinen tekemään työvirheistä johtuvat päällysteeseen kohdistuvat korjaustyöt kahden viikon kuluttua katselmuksesta, tai ennen laskun hyväksymistä. 3.4 ALUSTA- JA ESITYÖT Seuraavat työt, jotka eivät sisälly päällysteen yksikköhintoihin, suoritetaan erikseen sovituilla yksikköhinnoilla. Työtilanteesta johtuen osa töistä voidaan rajata urakoitsijan suoritettavaksi. Sidottu alusta Kansistojen alentamisen tai muun toimenpiteen tekee joko tilaaja tai urakoitsija. Noudatettava käytäntö sovitaan urakan aloituskokouksessa. Jos näkymättömissä olevan kansirakenteen rikkoo urakoitsijan kalustoa eikä tilaaja ole tiedottanut kannesta urakoitsijalle, on tilaaja korvausvelvollinen vahingosta. Jos taas kannen sijainti on urakoitsijan tiedossa ja vahinkoja syntyy jyrsinnän vuoksi, urakoitsija on näistä korvausvelvollinen. Urakkaan kuuluu sidotun alustan liimaus-, tasaus- ja jyrsintätyöt. Jyrsintätöissä rouheen kuormaus ja poisajo, liikennettä haittaavien jyrsintäsaumojen loivennus sekä työaikarajoituksista johtuvat kustannukset tulee sisällyttää jyrsinnän yksikköhintoihin. Kaivojen ja kansistojen laskemisesta jyrsintätyön ajaksi ja nostamisesta ja ympäryksen paikkauksesta maksetaan sopimuksen mukainen yksikköhinta. Jyrsintä ja päällystystyöt on ajoitettava siten, että jyrsitty alue on päällystetty yhden viikon kuluessa jyrsinnän suorittamisesta. 3.5 MUUT TYÖT Urakkaan kuuluu seuraavien valmistelu- ja erikoistöiden suoritus, joista maksetaan sopimuksen mukainen yksikköhinta: - kansistojen korkeudensäätötyöt (kaivot ja sulut) päällystettävällä alueella - asfalttireunalistojen ja kourujen rakentaminen - saumanauhojen hankinta ja asennus - reunatukien oikaisu ja asennustyöt Suoritettaessa kansistojen vaihto- tai nostotöitä kohteessa, jossa on useampia päällystekerroksia, tehdään työ kahdessa vaiheessa. Kummastakin työvaiheesta maksetaan sopimuksen mukainen yksikköhinta. Paikkaustyössä, jonka kustannuksista sovitaan ennen työn alkua, kansisto nostetaan tulevan kulutuskerroksen alapintaan. Korkeussovitus lopulliseen tasoon suoritetaan kulutuskerrostyön yhteydessä. Työstä syntyvistä kustannuksista sovitaan ennen työhön ryhtymistä, ellei tästä ole muuta sanottu. Urakan aloituskokouksessa sovitaan noudatettava käytäntö. Kansistojen nostossa mahdollisesti tarvittavat korotusrenkaat on noudettavissa tilaajan osoittamasta paikasta veloituksetta. Tilaajan varasto on osoitteessa Kaskitie 4. Kiinteän kansiston vaihdosta kelluvaksi maksetaan yksikköhintaluettelon mukainen yksikköhinta. Tilaaja hankkii kansistot, mutta niiden nouto tilaajan varastosta kuuluu työhön.
7 JÄRVENPÄÄN KAUPUNKI Urakkaohjelma 4 (13) Urakkarajat Tilaaja teettää Päällystepaikkaustyöt erillisellä urakkasopimuksella, joka sisältää työalaltaan alle 300 m 2 :n suuruiset asfalttipäällystystyöt. Kokoraja on ohjeellinen ja tilaaja suorittaa jaon eri urakoihin huomioiden mm. töiden liittymisen toisiinsa ja niiden vaatiman käsityömäärän Urakkaan kuulumattomat työt ja hankinnat Ei kirjattavaa Kalustovaatimukset Asfalttimassojen valmistukseen käytetään ensisijaisesti annosperiaatteella toimivaa asfalttiasemaa, jonka annoskoko on vähintään 2 tonnia. Koneaseman kaikkien laitteiden tulee valmistajan ilmoittaman mitoituksen mukaan vastata sekoittajan mitoitusta. Koneasemalla massojen kokonaissekoitusajan tulee olla vähintään yksi minuutti. Kiviaineseos tulee yleensä valmistaa vähintään kolmesta lajitteesta (täytejauhe ei sisälly tähän lukuun). Eri lajitteilla on oltava omat kylmäsyöttösiilonsa. Täytejauhe on suojattava kosteudelta. Sideaineitten varastosäiliöt on merkittävä selvästi ja niissä tulee olla lämpömittarit. Massan valmistuksessa käytettävät raaka-aineet annostellaan punnitsemalla (punnitustarkkuus 2 %) tai käyttämällä vastaavan tarkkuuden tilavuusmittausta. Täytejauheen annostelu edellyttää omaa vakaa. Asfalttiaseman toimintaa täytyy voida ohjata ja valvoa automaattisesti. Asfalttiaseman kaikkien laitteiden, mittareiden ja säätimien tulee olla niin hyvässä kunnossa, että sillä kyetään valmistamaan suhteitusohjeen mukaista tasalaatuista massaa. 3.6 Sivuvelvollisuudet Tilaaja suorittaa työmäärien mittauksen urakoitsijan edustajan kanssa. Kaikista mittaustoimituksista on pidettävä mittauspöytäkirjaa. Tilaajan hankkimat työluvat koskevat arkisin klo välisenä aikana tehtäviä töitä. Muuna aikana tehtäville töille hankkii luvat urakoitsija, ellei ole toisin sovittu. Urakoitsija on velvollinen ennen työn aloittamista kussakin kohteessa sopimaan poliisiviranomaisten kanssa kohteessa noudatettavista työajoista. Urakoitsijan asiana on hoitaa lupa- ja ilmoitusasiat itse hankkimiensa asemapaikkojen osalta. Urakoitsijan on huolehdittava, että työmaalla toimivilla henkilöillä on työtehtävien edellyttämät asianmukaiset luvat ja riittävä käytännön kokemus kyseiseen työtehtävään. Urakoitsijan työntekijöillä on oltava henkilökortit. 3.7 Työmaapalvelut Tilaaja luovuttaa korvauksetta urakoitsijan käyttöön työkohteissa niiden toteuttamiseksi välittömästi tarvittavat alueet ja hankkii tarvittavat luvat. Alueesta ja alueen käytöstä on sovittava etukäteen tilaajan kanssa. Urakoitsijan tulee noudattaa lupaehtoja. Vastuu työkohteesta ja sen ylläpidosta siirtyy urakoitsijalle työn alkaessa tai sovitusta työn alkamisajankohdasta ja päättyy, kun tilaaja on työsuorituksen hyväksynyt. Urakoitsijan tulee hankkia muiden tarvitsemiensa alueiden käyttöoikeudet. 3.8 Työmaan johtovelvollisuudet Urakoitsija toimii tässä urakassa pääurakoitsijana ja lainsäädännön tarkoittamana päätoteuttajana työkohteissa, joilla ei samanaikaisesti työskentele tilaajan omajohtoista työvoimaa tai tilaajan sopimussuhteessa oleva urakoitsija, jolle kuuluu työmaan johtovelvollisuudet. Urakoitsija toimii päätoteuttajana käyttämiinsä aliurakoitsijoihin nähden.
8 JÄRVENPÄÄN KAUPUNKI Urakkaohjelma 5 (13) 4 TILAAJAN SUORITUSVELVOLLISUUS Tilaaja luovuttaa työssä syntyvän asfalttirouheen pääsääntöisesti urakoitsijalle. Mikäli tilaaja määrää joidenkin kohteiden rouheen ajettavaksi tilaajan osoittamaan paikkaan, maksetaan mahdollisesti tarvittavasta kuljetuksesta kuorma-auton tuntihinnan mukainen korvaus. Tilaaja tai tilaajan toimeksiantajana urakoitsija tarkastaa etukäteen viemäri- ja muiden kaivojen sekä palopostien ja sulkuventtiilien kannet, luetteloi ne ja hankkii uudet kansistot huonokuntoisten tai korkeussäätöön kelpaamattomien tilalle (kansisto = varsinainen kansi + kehys + korotusrenkaat yms. apulaitteet). Tilaaja tekee ennen kohteen päällystystyön aloitusta alustan esipuhdistuksen talvihiekoituksen osalta. Tilaaja puhdistaa tarvittaessa valmiin päällysteen ennen tilaamiaan tasaisuusmittauksia. Tilaaja antaa sijainti- ja korkeusmittatiedot kerran työn aikana. Jos mittatiedot häviävät, on urakoitsijan suoritettava täydennysmittaukset omalla kustannuksellaan. Tilaaja suorittaa tarvittaessa kustannuksellaan pysäköityjen ajoneuvojen siirron päällystettävältä katualueelta ja siirtoon liittyvien betonijalustaisten informaatiotaulujen pystytyksen ja poiston (yksi kerta/kohde). Tilaaja suorittaa rakennuskohteissa urakka-aikana seuraavia töitä: - sitomattoman alustan viimeistely- ja tasaustöitä - reunakivien ja päällystekivien asennustöitä - tilaaja suorittaa pääsääntöisesti kantavan kerroksen sitomattoman osan rakentamisen. 5 URAKASSA NOUDATETTAVAT ASIAKIRJAT 5.1 Sopimusasiakirjat Sopimusasiakirjat ja niiden keskinäinen pätevyysjärjestys (poikkes YSE 98) on seuraava: A. KAUPALLISET ASIAKIRJAT a) urakkasopimus tai tilaus ja tilausvahvistus b) urakkaneuvottelupöytäkirja c) tarjouspyyntö ja ennen tarjouksen antamista annetut kirjalliset lisäselvitykset d) urakkaohjelma e) turvallisuusasiakirja f) Infra RYL2006 rakennusosa- ja hankenimikkeistö sekä määrämittausohje g) Rakennusurakan yleiset sopimusehdot YSE 1998 h) määrä- ja yksikköhintaluettelot i) Asfalttiurakan asiakirjat 2005, arvonmuutosperusteet j) tarjous liitteineen B. TEKNISET ASIAKIRJAT k) Päällysteiden työkohtainen työselostus ja laatuvaatimukset l) Asfalttiurakan asiakirjat 2005, yleinen työselostus m) Asfalttinormit 2011 n) Infra RYL2006-Rakennusosa-ja hankenimikkeistö sekä määrämittausohje o) Suomen kuntatekniikan yhdistys julkaisu 19/99 Tilapäiset liikennejärjestelyt katualueilla p) suunnitelma-asiakirjat Ennen tarjouksen jättämistä annetut kirjalliset lisäselvitykset ovat pätevyysjärjestyksessä tarjouspyyntökirjeen edellä. Viimeisenä annettu lisäselvitys on pätevyydessä ensimmäisenä. Lisäksi on työssä noudatettava päällystettävien katujen vahvistettuja suunnitelmia, urakkaan kuu-
9 JÄRVENPÄÄN KAUPUNKI Urakkaohjelma 6 (13) luvia töitä koskevia lakeja, asetuksia ja määräyksiä, ympäristönsuojelua ja työsuojelua koskevia ohjeita, sekä työtä varten myönnetyissä luvissa noudatettavaksi asetettuja ehtoja. 6 URAKKA-AIKA 6.1 Suoritusaika Urakka-aika alkaa aloituskokouksessa sovittuna ajankohtana ja päättyy Töiden aloitus Urakoitsijalla on oikeus aloittaa työt heti, kun tilaaja on antanut aloittamiseen kirjallisen luvan. Työkohteiden työjärjestys ja ajoitus sovitaan urakan alku- ja työmaakokouksissa. Urakoitsijan on esitettävä tilaajalle aikataulu, josta on käytävä ilmi keskimääräinen työnsuoritusteho ja eri työvaiheiden suoritusajankohdat. Työsuunnitelma on pidettävä jatkuvasti ajan tasalla ja muutokset hyväksyy tilaaja. Jyrsintä- ja päällystystyö on ajoitettava siten, että jyrsitty alue on päällystetty yhden viikon tai työmaakokouksessa sovitun ajan kuluessa jyrsinnän suorittamisesta. Työt voidaan kussakin kohteessa aloittaa, kun kohteessa on pidetty alkukatselmus. Ainoastaan erikseen sovittaessa saadaan töitä suorittaa muulloin kuin arkisin kello 7-20 välisenä aikana Töiden valmistuminen Välitavoitteet Urakan on oltava valmiina viimeistään Työt on suoritettava tilaajan antamaa työjärjestystä noudattaen. Urakoitsijan on mitoitettava työtehonsa tätä urakkaa varten niin, että pystyy tarvittaessa ylittämään tarjouspyynnön perusteella laskettavan keskitehon 30 %:lla. Mikäli urakoitsija ei päällystyskelpoisista kohteista huolimatta suoriudu keskitehon edellyttämästä työmäärästä, kirjallisen huomautuksen jälkeenkään, on rakennuttajalla oikeus teettää osa tekemättömistä kohteista muilla urakoitsijoilla ja periä näin aiheutuneet lisäkustannukset alkuperäiseltä urakoitsijalta. 6.2 Viivästyssakko Viivästyssakko on kultakin työpäivältä, jonka urakka myöhästyy urakkasopimuksessa mainitusta valmistumisesta, 0,05 % arvonlisäverottomasta urakkahinnasta. Viivästyssakko lasketaan enintään 50 työpäivältä ja välitavoitteineen enintään 75 työpäivältä. Yksittäisen työkohteen valmistumisen viivästyessä työmaakokouksessa tai alkukatselmuksessa sovitusta valmistusajasta urakoitsijasta johtuvasta syystä peritään viivästyssakkoa kultakin alkavalta myöhästymisviikolta ,0 % kohteen arvonlisäverottomasta urakkahinnasta. Mikäli jyrsittyä aluetta ei ole päällystetty urakoitsijasta johtuvasta syystä yhden viikon tai työmaakokouksessa sovitun ajan kuluessa jyrsintätyön valmistumisesta, peritään viivästyssakkoa kultakin alkavalta myöhästymisviikolta ,0 % päällystämättömän alueen arvonlisäverottomasta urakkahinnasta jyrsintyön hinta mukaan lukien. Tässä tarkoitettu jyrsintätyö ei koske hienojyrsintäkohteita. Jyrsintätyön suoritusaika on pääsääntöisesti yksi (1) viikko. Mikäli tästä poiketaan, on siitä sovittava kirjallisesti (työmaakokous- tai alkukatselmuspöytäkirja) ennen työn alkua. Jyrsintätyön valmistumisen viivästyessä sovitusta valmistumisajasta urakoitsijasta johtuvasta syystä, peritään viivästyssakkona 200 / työkohde + 1,0 % ko. jyrsintäkohteen verottomasta arvosta kultakin alkavalta myöhästymisviikolta.
10 JÄRVENPÄÄN KAUPUNKI Urakkaohjelma 7 (13) Yksittäisen työkohteen viivästyssakolle ei aseteta ylärajaa, eikä sen osalta peritty sakko vähennä koko urakan osalta perittävää viivästyssakkoa. Jos töiden aloitus siirtyy sovitusta alkamisajankohdasta urakoitsijasta johtuvasta syystä, tilaajalla on oikeus periä korvaus ylimääräisestä valvonta- ja kunnossapitokuluista. Vastaavasti urakoitsijalla on ylimääräisten kulujensa perimisoikeus tilaajalta, jos aloitus viivästyy tilaajasta johtuvasta syystä. Töiden aloitukseksi katsotaan se ajankohta, jolloin massan levitystyö on alkanut normaalilla teholla. Kohteen myöhästyessä sovitusta valmistumisajankohdasta niin, ettei se ehdi valmistua ennen talvea, keskeytetään myöhästymisajan laskeminen talven ajaksi. Mikäli kohde on määrätty tehtäväksi valmiiksi keväällä, jatkuu myöhästymisajan laskeminen sen jälkeen kun tilaaja on antanut luvan töiden jatkamiseen. 7 VAKUUDET JA VAKUUTUKSET 7.1 Urakoitsijan vakuudet Rakennusajan vakuus Urakoitsija asettaa tilaajalle sopimuksen kaikenpuolisen täyttämisen vakuudeksi rakennusajan vakuuden, jonka suuruus on vähintään kymmenen (10) prosenttia alkuperäisestä verottomasta urakkahinnasta. Rakennusajan vakuuden on oltava voimassa: a) urakkasopimuksen kaikinpuolista täyttämistä varten b) viivästyssakon ja mahdollisten arvonvähennysten suorittamista varten c) niiden vahinkojen korvaamiseksi, jotka johtuvat urakoitsijan korvausvelvollisuudesta kolmannelle osapuolelle, jolle rakennuttaja saattaa joutua vastuuseen. d) vastaanottotarkastuksessa todettujen ja takuuaikana ilmenevien vikojen korjauksesta siihen asti, kunnes takuuajan vakuus on asetettu. Rakennusaikainen vakuus palautetaan urakoitsijalle heti, kun urakka on kokonaisuudessaan otettu vastaan, vastaanottotarkastuspöytäkirja on allekirjoitettu, takuuajan vakuus on asetettu, mahdolliset korvaukset on suoritettu kolmannelle henkilölle, jolle rakennuttaja saattaa joutua vastuuseen sekä rakennuttajan esittämät urakkasopimukseen perustuvat vaatimukset on suoritettu tai erillinen vakuus niiden selvittämiseksi ja suorittamiseksi on asetettu. 7.2 Takuuaika ja takuuajan vakuus Takuuaika on kaksi vuotta (YSE ). Takuuajan vakuus on 2 % arvonlisäverottomasta urakkahinnasta (YSE ), jonka on oltava voimassa kolme kuukautta yli takuuajan. Annettavista takuuajan vakuuksista tulee ilmetä, että ne koskevat koko urakkasopimuksen tarkoittamaa työtä muutos- ja lisätöineen. Takuuaika alkaa, kun urakka on vastaanotettu. Urakoitsija on velvollinen huolehtimaan siitä, etteivät takuumiehet vapaudu velvollisuuksistaan ennen kuin sopimuspuolten keskeiset suhteet ovat täysin selvät siinäkään tapauksessa, että sopimus puretaan YSE :n perusteella. 7.3 Tilaajan vakuudet Maksuvelvollisuutensa täyttämisestä tilaaja ei esitä selvitystä eikä aseta vakuutta (poikkeus YSE ). 7.4 Vakuutukset Rakennuskohteen vakuuttaminen Urakoitsijalla on oltava voimassa oleva vastuuvakuutus, joka korvaa tästä työstä tilaajalle tai kolmannelle henkilölle sekä tämän omaisuudelle aiheutuvat vahingot.
11 JÄRVENPÄÄN KAUPUNKI Urakkaohjelma 8 (13) 8 TILAAJAN MAKSUVELVOLLISUUS 8.1 Urakkahinnan muodostuminen Työt hinnoitellaan tarjouslomakkeeseen arvonlisäverottomin yksikköhinnoin. Hinnoitellun määräluettelon massamäärien ja yksikköhintojen avulla lasketun loppusumman on oltava sama kuin sitä vastaava tarjoushinta tarjouskirjeessä. Jos näin ei ole, ovat määräluettelossa ilmoitetut yksikköhinnat määrääviä ja niistä massamääriä muuttamatta laskemalla saatua loppusummaa pidetään tarjoushintana. Jotta tarjoukset olisivat vertailukelpoisia, on määräluettelon kohtiin aina merkittävä hinta Yksikköhinta ja sen perusteet Yksittäisen työkohteen lopullinen työmäärä määräytyy työn edistymisen mukaan suoritettujen mittausten ja laskelmien perusteella. Päällysteen yksikköhintaan sisältyvät työhön liittyvät aputyöt kuten kohteen puhdistus, kuivaus, päätysauman jyrsintä (tai poikkeustapauksessa leikkaus), saumojen liimaus sekä mahdollisesti syntyneiden paljaiden sideainepintojen jälkihiekoitus. Muun muassa seuraavat työt eivät sisälly päällysteiden yksikköhintoihin, vaan niistä on annettava oma yksikköhinta ja niiden suorittamisesta on sovittava erikseen: - jyrsintätyöt (päätysaumoja lukuun ottamatta) - alustan liimaus - alustan tasaus - pinnan karkeutus - päällysteen alla olevien kerrosten korjaus, alussepellykset ja pohjatyöt - alustan koneellinen puhdistus - pintaukseen ja urapaikkaukseen mahdollisesti liittyvä pituussuuntainen jyrsintä - kaivojen ja venttiilisulkujen saattaminen oikeaan tasoon Kaikissa päällystystöissä on yksikköhintaan sisällyttävä päätysaumojen jyrsintä ja/tai jyrsittyyn päätysaumaan laitetun kylmämassan poisto. Jyrsintätöissä rouheen kuormaus ja poisajo, liikennettä haittaavien jyrsintäsaumojen loivennus, jyrsinnän ulottaminen reunatukeen saakka (tarvittaessa piikkaamalla) sekä työaikarajoituksista johtuvat kustannukset tulee sisällyttää jyrsinnän yksikköhintaan. Päällysteen poiston yksikköhintaan sisältyy kaikki vanhan päällysteen poistosta aiheutuvat kustannukset. Tasausmassamäärät perustuvat arvioon. Todellinen tasausmassamenekki, joka määräytyy työn aikana, saattaa poiketa arvioidusta. Määräluetteloon tulee merkitä tarjoushinta konetyönä tehtävästä tasauksesta Tarjousperusteena käytettävien materiaalien pitoisuudet ja hinnat Urakoitsija hankkii kustannuksellaan päällysteissä käytettävät raaka-aineet. Massojen ohjearvot on annettu Asfalttinormeissa. 8.2 Urakkahinnan maksaminen Ennakko Ennakkomaksua ei suoriteta Maksusuoritukset Korvaus työstä suoritetaan maksu- ja mittausperusteiden määräämällä tavalla mitattujen paljouksien sekä massa- ja yksikköhintaluettelossa esitettyjen yksikköhintojen perusteella
12 JÄRVENPÄÄN KAUPUNKI Urakkaohjelma 9 (13) Pidätykset Laskut on lähettävä kahtena kappaleena (2 kpl) jokaisesta työkohteesta erikseen ja niissä on mainittava mittauksen suorittajat, päivämäärät sekä aika, milloin työ on tehty ja työkohteen tarkka sijainti, nimi ja laatu. Laskuun on liitettävä mittauspöytäkirja, tarvittavat valvontailmoitukset tai niiden numerot, asfalttimassakuormien painolaput ja pohjatöihin käytetyn kiviaineksen kuormakirjat, joista on tehty valmiiksi laskettu yhteenveto. Järvenpään kaupungilla on käytössä Basware Oy:n sähköinen laskujen kierrätysjärjestelmä. Laskutus tulee suorittaa ensisijaisesti verkkolaskuina tilaajan antamien laskutustietojen mukaisesti. Laskun tulee täyttää laskudirektiivin vaatimukset. Laskutus-, toimitus- tai muita erillisiä lisiä ei hyväksytä. Viivästyskorko saa olla enintään korkolain mukainen. Maksuehtona 30 pv netto (poikkeus YSE 98). Tämän urakkaohjelman perusteella tehdyllä urakkasopimuksella muille kuin kohdassa 1.2 määritellylle tehdyistä töistä urakoitsija laskuttaa suoraan työn tilaajaa. Tilaajalla on oikeus pidättää n. 5 %:n edestä sovittuja viimeisiä laskuja viimeiseksi maksueräksi. Viivästyskorkoa ei em. laskuista makseta (poikkeus YSE ). Vastaanottotarkastuksessa tai loppuselvityksessä todetut hyvitykset, arvonalennukset, sopimussakot ja vahingonkorvaukset sekä keskeneräisten töiden ja vahingonkorvausvaatimusten osalta tehtävät pidätykset on tilaajan oikeus vähentää viimeisestä maksuerästä tai muutoin urakasta maksamatta olevasta määrästä. Sen estämättä, mitä edellä on sanottu maksuista, on tilaajalla oikeus pidättäytyä viimeisen maksuerän suorittamisesta kunnes mahdolliset vahinkojen selvitykset on suoritettu loppuun Kustannusindeksi Urakkahintaa ei sidota indeksiin Yksikköhintojen muunnokset Neliömetrihinta ( /m 2 ) muunnetaan tonnihinnaksi ( /t) teoreettisen massamenekin mukaisesti. Mikäli päällystystyön laskutusyksiköksi on sovittu tonni, käytetään siinä vastaavasti hyväksi alkuperäisen tarjouksen mukaisia neliöhintoja. Päällysteiden yksikköhintojen muutokset lasketaan teoreettisen massamenekin tai liima-aine menekin ja työselityksen mukaisen sideainepitoisuuden mukaisesti. Maksut ja kustannusten muutokset käsitellään verottomien hintojen pohjalta ja arvonlisäveron osuus otetaan huomioon erikseen Poikkeavan työajan korotus Mikäli työkohde tilaajan vaatimuksesta sovitaan tehtäväksi kokonaan tai osittain yötyönä (arkisin klo ) tai pyhätyönä (la klo ma klo 07.00) maksetaan ko. työn osalta korotus. Korotuksen suuruus on 30 %. Korotus ei koske jyrsintöjä. Mikäli jyrsintätyö tehdään tilaajasta riippuvista syistä ajalla tai optiovuonna , on urakoitsijalla oikeus saada kylmän vuodenajan korotus. Kylmän vuodenajan korotus on 30 %. Päällystystöissä ei kylmän vuodenajan korotusta makseta. 8.3 Työmäärien mittaus Työkohteen valmistuttua suoritetaan siinä käyttöönottotarkastus ja määrämittaus. Massajätteet ja muut jätteet on poistettava ja työalue siivottava ennen mittauksen suorittamista. Määrämittaus on suoritettava viimeistään viikon kuluessa käyttöönottotarkastuksesta. Tilaaja suorittaa työmäärien mittauksen urakoitsijan edustajan kanssa. Kaikista mittaustoimituksista on pidettävä mittauspöytäkirjaa. Päällysteen pinta-alaa laskettaessa mitataan päällystetyn osan pituus kes-
13 JÄRVENPÄÄN KAUPUNKI Urakkaohjelma 10 (13) kiviivaa pitkin ja leveydeksi lasketaan todellinen, mutta kuitenkin enintään tilattu tai sovittu päällysteleveys. Linja-autopysäkkien, liittymien ym. Alueiden pinta-alat mitataan erikseen. Lopullinen pinta-ala pyöristetään täysiksi neliömetreiksi. Jyrsitty pinta-ala lasketaan jyrsittäväksi määrätyn alueen pituuden ja leveyden mukaan. Pienin käytettävä kohteen pinta-ala on yksi (1) m2. Käyttöönottotarkastuksessa laadittuun mittauspöytäkirjaan merkitään mittaustulosten lisäksi mahdolliset viat, puutteet ja muut huomautukset. Kukin työkohde mitataan omana erillisenä kohteena yhdistämättä sitä lähellä sijaitseviin. Toistensa välittömässä läheisyydessä sijaitsevat erilliset, yhtäjaksoisesti tehtävät, mutta toisistaan (reunasta reunaan) alle 100 m:n etäisyydellä olevat jyrsintä- ja asfalttityökohteet katsotaan samaksi kohteeksi kuitenkin siten, että pienimpiä kohteita voidaan yhdistää ja summata enintään 200 neliömetriin saakka. Yli 200 neliömetrin kohteita ei yhdistetä. 8.4 Suunnitelma- ja hintamuutokset Kaikista muutos- ja lisätöistä sekä niissä soveltuvista yksikköhinnoista on kirjallisesti sovittava tilaajan kanssa ennen ko. työhön ryhtymistä. Urakoitsija on velvollinen suorittamaan määräluettelossa mainittuja muutos- ja lisätöitä luettelossa mainituin hinnoin. Piirustusten, työselostusten tai annettujen ohjeiden mitoista poikkeavasti tehdystä työstä aiheutuneesta lisätyöstä tai lisämenekistä ei urakoitsijalla ole oikeutta saada korvausta. Urakkaan mahdollisesti liittyvät hyvitykset selvitetään viimeistään ennen urakkasopimuksen viimeisen maksuerän suoritusta. Tilaajalla on oikeus teettää muutos- ja lisätöitä lasku- tai urakkatyönä muulla kuin tämän urakkaohjelman tarkoittamalla urakoitsijalla tai tehdä ne itse. Tarjoukseen sisältyvän muutos- ja lisätöissä käytettävän yksikköhintaluettelon yksikköhintojen tulee tarkoittaa täysin valmista työtä yleis- ym. kustannuksineen ja olla sovellettavissa sekä lisäyksiä että vähennyksiä laskettaessa. Urakoitsijan tulee tarjousta laatiessaan lisätä muutos- ja lisätöiden yksikköhintaluetteloon ne lähetetystä luettelosta mahdollisesti puuttuvat yksikköhinnat, joita hänen käyttämänsä työmenetelmän yhteydessä voi esiintyä, sekä täydentää luetteloa muutenkin niiltä osin kuin havaitsee siinä puutteellisuuksia. Tarjouksessa esitetyn yksikköhinnan tulee olla oikeassa suhteessa työosan vaatimiin kustannuksiin nähden. Tilaajalla on oikeus hylätä tarjous, jos epäsuhde on ilmeinen. Urakan työmäärien pieneneminen tai suureneminen yksikköhintaluetteloissa annetuista arvioiduista työmääristä ei oikeuta muuttamaan urakan yksikköhintoja (poikkeus YSE ). 9 ORGANISAATIOT 9.1 Tilaajan organisaatio / edustajat Aloituskokouksessa nimetään urakan vastuuhenkilöt ja valvontaorganisaatio. 9.2 Urakoitsijan organisaatio / edustajat Urakoitsijan on nimettävä tätä urakkaa varten toimivaltainen edustaja ja vastaava työnjohtaja sekä työn suorittamisesta vastuussa oleva henkilö. Tilaaja pidättää itselleen oikeuden hyväksyä tai hylätä urakoitsijan esittämä työnjohto.
14 JÄRVENPÄÄN KAUPUNKI Urakkaohjelma 11 (13) 10 YHTEISET TOIMITUKSET 10.1 Katselmukset Tilaajan luovuttamat työalueet täsmennetään yhteisissä katselmuksissa ennen työkohteen luovuttamista urakoitsijan käyttöön. Alustan luovuttamistapa sovitaan urakan alkukokouksessa. Alustan viimeistely kuuluu yleensä urakoitsijan tehtäviin (työlajit on esitetty erikoistöiden määräluettelossa). Jos sitomattoman alustan muotoilu ja muu viimeistely kuuluvat tilaajan tehtäviin, urakoitsijan on ennen päällystystöiden alkua esitettävä kirjallisesti huomautuksensa alustan kaltevuus-, kantavuus-, tms. puutteista, jotka se haluaa jättää tilaajan vastuulle. Huomautukset tulee merkitä työmaapäiväkirjaan Työmaakokoukset Urakan toteuttamisen aikana pidetään säännöllisin välein työmaakokouksia, ja niiden ajankohdat sovitaan aloituskokouksessa Työmaapäiväkirja Urakoitsijan tulee pitää päivittäistä työmaapäiväkirjaa (YSE ) Käyttöönottotarkastus Työkohteen valmistuttua suoritetaan sopijapuolten läsnä ollessa työn silmämääräinen tarkastus ja sovitaan mahdollisesti tarvittavista korjaustoimenpiteistä sekä työkohteen tilaajan käyttöön luovuttamisen aiheuttamista liikenne- ja muista järjestelyistä Vastaanottotarkastus Koko urakkaa koskeva vastaanottotarkastus ja taloudellinen loppuselvitys pidetään urakka-ajan päätyttyä marraskuussa Vastaanottotarkastuksessa sovitaan seuraavana keväänä pidettävässä jälkitarkastuksessa suoritettavat tarkastustoimenpiteet Takuutarkastus Takuutarkastus pidetään YSE :n mukaisesti. 11 LAADUNVARMISTUS 11.1 Laatuvaatimukset ja arvonmuutosperusteet Päällystystöiden laatu arvostellaan urakka-asiakirjojen mukaisesti. Arvonmuutokset määräytyvät julkaisun "Asfalttiurakan asiakirjat 2005 liiteasiakirjan 6 Arvonmuutosperusteet" mukaisesti. Päällysteiden laatuvaatimusluokat on esitetty työkohdeluetteloissa. Massan valmistukseen käytetään sopimusasiakirjoissa määriteltyjä ja laatuvaatimukset täyttäviä sideaineita, kiviaineksia ja lisäaineita. Tilaajan suostumuksella voidaan käyttää myös tavanomaisesta poikkeavia, normaalit laatuvaatimukset täyttämättömiä raaka-aineita, jos niiden ominaisuudet ja vaikutukset päällysteen laatuun ja kestävyyteen tunnetaan riittävän hyvin ja ko. ainesten käyttö on taloudellisesti edullista tai kokeilutarkoituksessa muutoin perusteltua. Tällöin on toiminnallinen ennakkosuhteitus yleensä välttämätön.
15 JÄRVENPÄÄN KAUPUNKI Urakkaohjelma 12 (13) 11.2 Tilaajan laadunvarmistus Tilaajan urakan aikana suorittamat kokeet ja mittaukset eivät vähennä eivätkä korvaa urakoitsijan laadunvalvontaa. Valvojalla on oikeus suorittaa massa-autojen koepunnituksia urakoitsijan kustannuksella urakoitsijan suorittaman päällystemassan punnituksen tarkistamiseksi ja mahdollisten punnituslaitteiden vikojen havaitsemiseksi. Tarkistuksia tehdään kohtuullinen määrä huomioiden koneaseman koko ja teho Urakoitsijan laadunvarmistus Laatusuunnitelma Urakoitsijan on laadittava tätä urakkaa koskeva laatusuunnitelma toimintansa ohjaamiseksi ja laadun varmistamiseksi. Vastaava laatusuunnitelma on oltava myös mahdollisilla aliurakoitsijoilla ja näiden alihankkijoilla. Urakoitsijan tulee toimittaa tätä urakkaa koskeva laatusuunnitelma ennen urakan allekirjoitusta ja töiden aloitusta. Työn aikana urakoitsijan on päivitettävä laatusuunnitelmaansa Ennakkokokeet Urakoitsijan tulee toimittaa tilaajalle ennen työn alkua hankkimiensa kiviainesten luotettavat tutkimusselostukset, joista ilmenee kiviainesten kelpoisuus päällysteen raaka-aineeksi. Urakoitsijan tulee tehdä ehdotus kunkin massaseoksen suhteitukseksi (kokemusperäinen suhteitus) käyttötarkoitus huomioon ottaen Työnaikainen laadun seuranta Näytteiden otossa noudatetaan menetelmää SFS-EN Menetelmässä on annettu ohjeet massanäytteiden otosta kuormasta, sekoittimen alta, ajoradalle levitetystä massasta, pintauksista, valuasfaltinkeittimestä, asfalttirouheesta, sekä poranäytteiden otosta. Urakkasopimusasiakirjoissa määrätään mitä näytteitä otetaan ja mitkä ominaisuudet niistä tutkitaan. Urakoitsija ottaa ja tutkituttaa kustannuksellaan näytteen (3 kg) kustakin sideaineen lajista, josta valmistetaan massaa yli tonnia. Näyte suljetaan astiaan ilmatiiviisti ja lähetetään kohdetietoineen laboratorioon tavanomaisia normimääräyksiä varten. Jos sideaineen laadusta on luotettava (tarpeeksi tuore) muu selvitys, näytetutkimuksista voidaan luopua. Alle massatonnin sideainelajeista tehdään näytetutkimus vain siinä tapauksessa, että on aihetta epäillä sideaineen poikkeavan laatuvaatimuksista. Urakoitsija ottaa ja tutkii kustannuksellaan sideaine-, täytejauhe- ja tartukenäytteet, jos niiden laatua on syytä epäillä. Tarvittaessa urakoitsija tekee murskaustyön aikaisia määrityksiä täydentäviä tutkimuksia päällystekiviaineksesta, sekä sirotepintaus- ja sorakadunpintaustöiden sideaineen levitykseen liittyvistä tarkistuksista (kg/m 2 ). Urakoitsija huolehtii kustannuksellaan laadunohjaukseen, laadunvarmistukseen ja laadunarvosteluun kuuluvasta näytteenotosta ja tutkimuksesta. Laadunarvostelussa otetaan huomioon vain sellaiset näytteet, joiden otosta ja näytteenottopaikasta on sovittu tilaajan edustajan kanssa ja jotka on tutkittu yhteisesti sovitussa laboratoriossa. Sopimusosapuolten on viipymättä toimitettava suorittamiensa laadunvalvontatutkimusten ja - mittausten tulokset toisilleen tiedoksi. Kaikki massanäytteet ottaa ja tutkii (tutkituttaa) urakoitsija yhteisesti sovitussa laboratoriossa omalla kustannuksellaan Valmiin päällysteen tutkiminen Asfalttimassan koostumus tutkitaan ja arvostellaan massanäytteiden ja poranäytteiden perusteella, urakoitsija ottaa ja tutkii tai tutkituttaa näytteet kustannuksellaan. Asfalttinormien 2000 mukaisten näytemäärien lisäksi voi kumpi tahansa osapuoli tutkituttaa omalla kustannuksellaan
16 JÄRVENPÄÄN KAUPUNKI Urakkaohjelma 13 (13) lisäporanäytteitä esim. lajittumien tutkimiseksi mahdollisesti epäilyttävistä kohdista. Nämä tulokset otetaan laadun arvostelussa huomioon samanarvoisina kuin muutkin näytteet, jos ottopaikoista on sovittu toisen osapuolen kanssa. Massamäärän, tyhjätilan ja mahdollisesti massan koostumuksen selvittämiseksi urakoitsija ottaa poranäytteet kustannuksellaan, paikkaa näytteenottoreiät ja toimittaa näytteet yhteisesti sovittuun laboratorioon. Näytteiden otossa noudatetaan menetelmää SFS-EN Urakoitsija vastaa myös laboratoriokustannuksista. Näytereikien paikkaus kuuluu urakoitsijan tehtäviin. Ellei urakka-asiakirjoissa ole toisin mainittu voidaan erikoistapauksissa ja erikseen sovittaessa poranäytteistä tutkia myös kulumiskestävyys sivurullakokeella, PANK 4209 (EN ) tai ohuissa hienorakeisissa päällysteissä muilla hyväksytyillä menetelmillä esim. Prallmenetelmällä, deformaatiokestävyys jaksoittaisella virumiskokeella, PANK 4208 (pren ). Pyöräurituskoe PANK 4205 (SFS-EN ) edellyttää päällysteestä sahattuja suurempia laattoja. Näytteet ottaa ja toimittaa urakoitsija omalla kustannuksellaan yhteisesti sovittuun laboratorioon. Tutkimuskustannuksista vastaa urakoitsija. Päällysteen lajittumat ja muut työvirheet arvostellaan seuraavana keväänä kesäkuun loppuun mennessä pidettävässä jälkitarkastuksessa. Urakan lopulliset arvonmuutokset tältä osin määrätään jälkitarkastuksessa todettujen seikkojen perusteella. 12 RIITAISUUKSIEN RATKAISEMINEN Ellei urakkasopimuksessa ole toisin määrätty riita-asiat, joista sopijaosapuolet eivät voi keskenään sopia ratkaistaan Tuusulan käräjäoikeudessa. (YSE ). 13 MUUT SOPIMUSASIAT/ERITYISIÄ MÄÄRÄYKSIÄ 13.1 Omistusoikeus irrotettaviin aineksiin Omistusoikeus urakka-alueelta irrotettaviin urakkasuorituksessa tarpeettomiin aineksiin kuuluu urakoitsijalle (YSE )lukuun ottamatta seuraavia materiaaleja: - kaivon kansistot - luonnonreunakivet - nupu- ja noppakivet Materiaalit toimitetaan tilaajan osoittamaan varastoon. Jos kuljetusmatka on yli 2 km, maksetaan ylittävältä matkan osalta erillinen korvaus. Tilaaja voi luovuttaa nämä materiaalit urakoitsijalle, jolloin erillistä korvausta ei suoriteta Ilmoitukset lääninverovirastolle Tilaaja pidättää itsellään oikeuden ilmoittaa lääninverovirastolle Järvenpään kaupungin kanssa urakkasopimuksen tehneiden urakoitsijoiden nimet ja urakkasummat. JÄRVENPÄÄN KAUPUNKI Tekninen palvelukeskus
URAKKAOHJELMA Päällysteurakan urakkaohjelma
LIITEASIAKIRJA Hyvinkään kaupunki Tekninen keskus,kuntatekniikka Päällysteurakan urakkaohjelma SISÄLTÖ 1. TIETOJA RAKENNUSHANKKEESTA...4 1.1 Rakennuttaja...4 1.2 Tilaaja...4 1.3 Rakennuskohde...4 2. URAKKAMUOTO